CELEX: E2005P0001
Language: et
Date: 2005-01-11 00:00:00
Title: Hagi, mille esitas EFTA järelevalveamet 11. jaanuaril 2005 Norra Kuningriigi vastu (Kohtuasi E-1/05)

10.3.2005   
            
            
               ET
            
            
               Euroopa Liidu Teataja
            
            
               C 60/26
            
         Hagi, mille esitas EFTA järelevalveamet 11. jaanuaril 2005 Norra Kuningriigi vastu
   (Kohtuasi E-1/05)
   (2005/C 60/10)
   EFTA järelevalveamet, 35, Rue Belliard, B-1040 Brüssel, mida esindavad Niels Fenger ja Per Andreas Bjørgan, esitas 11. jaanuaril 2005 EFTA Kohtule hagi Norra Kuningriigi vastu.
   Hageja väidab, et kohus peaks:
   
               1.
            
            
               Deklareerima, et Norra Kuningriik on rikkunud oma kohustust, mis tuleneb Euroopa Majanduspiirkonna lepingu IX lisa (Euroopa Parlamendi ja nõukogu 5. novembri 2002. aasta direktiiv 2002/83/EÜ elukindlustuse kohta) punktis 11 nimetatud õigusakti artiklist 33, mida on kohandatud EMP lepingu juurde kuuluva protokolliga nr 1, kuna ta on jätnud jõusse elukindlustuslepingu vormistuskulude ettemaksu nõude, mis sisaldub Norra 21. novembri 1989. aasta määruse nr 1167 (kulude, kadude, tulu, rahaliste vahendite jms paigutuse kohta kontserni kuuluvate kindlustusseltside ja haruseltside ning lepingujärgsete kindlustusseltside vahel) artikli 3 lõikes 2, ning Norra 22. septembri 1995. aasta määruse nr 827 (kindlustusteenuste ja kindlustusseltsi haruseltsi rajamise kohta peakorteriga teises EMP riigis) artiklis 10.
            
         
               2.
            
            
               Jätma kohtukulud Norra Kuningriigi kanda.
            
         Tõenduseks esitatud õiguslik ja faktiline taust ning õiguslik alus:
   
               —
            
            
               Õigusakti artiklis 33 sätestatakse, et EMP lepingukohustuse riik “ei takista kindlustusvõtjat sõlmimast lepingut artikli 4 tingimustel tegevusloa saanud elukindlustusseltsiga, kui see ei lähe vastuollu kohustuse liikmesriigi üldist hüvangut kaitsvate õigusnormidega”.
            
         
               —
            
            
               Õigusakti sissejuhatavas osas sätestatakse, et “siseturu raames on kindlustusvõtja huvides, et tal on juurdepääs ühenduses pakutavate elukindlustustoodete võimalikult laiale valikule, et ta võiks valida nende seast oma vajadustele kõige paremini vastava toote … Elukindlustuse siseturg pakub tarbijale suuremat ja mitmekesisemat lepinguvalikut”.
            
         
               —
            
            
               Norra nõue 22. septembri 1995. aasta määruse nr 827 artiklis 10 kohustab välismaiseid elukindlustusseltse oma toodete Norras turustamiseks arvestama ja sisse nõudma vormistuskulusid vastavalt 21. novembri 1989. aasta määruse nr 1167 artikli 3 lõikele 2.
            
         
               —
            
            
               Kõnesolev nõue takistab kindlustusvõtjal Norras lepingu sõlmimist elukindlustusseltsiga, kes jagab vormistuskulud teatud ajavahemikule, piirates sellega tarbija valikuvõimalusi.
            
         
               —
            
            
               Lisaks sellele võib kõnealune säte piirata erinevate elukindlustusteenuste osutamist, kuna see takistab teistes EMP riikides kinnitatud elukindlustusseltsidel oma toodete turustamist Norras.